xorijliklarga O'zbekistonda yashash guvohnomasini olishda talab etiladigan ko'chmas mulk qiymati kamaytiriladi

Shavkat Mirziyoevning “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy o'sish uchun shart-sharoitlar yaratish borasidagi navbatdagi islohotlar to'g'risida”gi farmoni imzolandi. Unga ko'ra, chet el fuqarolariga O'zbekistonda yashash guvohnomasini olishda talab etiladigan ko'chmas mulk qiymati miqdori kamaytiriladi.
Prezidentning 2019 yil 5 yanvardagi farmoniga 6-ilovaga muvofiq xorijiy mamlakatlar fuqarolariga ko'chmas mulk sotib olish sharti bilan O'zbekistonda yashash guvohnomasini olish uchun talab etiladigan ko'chmas mulk qiymati miqdori Toshkent viloyati va Toshkent shahrida 400 000 AQSh dollaridan 300 000 AQSh dollari ekvivalentigacha kamaytiriladi.
Shuningdek, 2022 yil 1 maydan boshlab ro'yxati Vazirlar Mahkamasi tomonidan tasdiqlanadigan xorijiy davlatlar fuqarolariga O'zbekistonda yashash guvohnomasini talab qilmagan holda yangi barpo etilayotgan quyidagi ko'chmas mulk ob'ektlarini (bundan yer uchastkasi mustasno) sotib olish tarzida investitsiya kiritish huquqi beriladi:
Bunda mazkur bandda nazarda tutilgan ko'chmas mulk ob'ektlarini sotib olish xorijiy davlatlar fuqarolariga O'zbekistonda doimiy ro'yxatdan o'tish va yashash guvohnomasini olish uchun asos bo'lmaydi.
Avvalroq O'zbekistonda tadbirkorlikni cheklovchi ayrim harakatlar uchun ma'muriy javobgarlik kuchaytirilishi haqida xabar berilgandi.